गिब्सन ने कहा कि वनडे के लिए मैं बहुत ज्यादा परेशान नहीं हूं क्यों चार साल का चक्र होता है। अब बिना विश्व कप जीते हुए भी नंबर वन बन सकते हो। अगर आप विश्व कप जीत गए तो यह महत्वपूर्ण नहीं होता कि आप किस नंबर पर हो। टेस्ट क्रिकेट में यह अलग है। आप सर्वश्रेष्ठ टीम के खिलाफ सीरीज खेलते हो और उसके अंत पर आपको इनाम मिलता है। हमारी टीम के पास नंबर वन बनने का उद्देश्य है। अगर हम अगली दो सीरीज जीत लेते हैं तो हम फिर से इसके बेहद करीब होंगे। अगली दो सीरीज निर्धारित करेंगे कि हम कहां खड़े हैं।